

ANNESS I

**Attivitajiet tal-programm**

L-objettivi speċifiċi tal-Programm imsemmi fl-Artikolu 3(2) se jiġu segwiti b’mod partikolari permezz ta’ appoġġ għall-attivitajiet li ġejjin:

1. is-sensibilizzazzjoni, it-tixrid ta' informazzjoni biex jitjieb l-għarfien ta’ politiki tal-Unjoni u tal-liġi tal-Unjoni, inklużi l-liġi sostantiva u proċedurali, l-istrumenti ta’ kooperazzjoni ġudizzjarja, il-każistika rilevanti tal-Qorti tal-Ġustizzja tal-Unjoni Ewropea, u l-liġi komparattiva u ta’ standards Ewropej u internazzjonali;
2. it-tagħlim reċiproku permezz tal-iskambju ta’ prattiki tajbin fost il-partijiet ikkonċernati sabiex jittejbu l-għarfien u l-fehim reċiproku tad-dritt ċivili u kriminali u tas-sistemi legali u ġudizzjarji tal-Istati Membri, inkluż l-istat tad-dritt, u t-tisħiħ tal-fiduċja reċiproka;
3. l-attivitajiet analitiċi u ta’ monitoraġġ[[1]](#footnote-1) biex jitjiebu l-għarfien u l-fehim ta’ ostakli potenzjali għall-funzjonament bla xkiel tal-Ispazju Ewropew ta’ Ġustizzja u biex itejbu l-implimentazzjoni tal-liġi u l-politiki tal-Unjoni fl-Istati Membri;
4. it-taħriġ rilevanti għall-parti kkonċernati li jtejbu l-għarfien tal-politiki tal-Unjoni u d-dritt tal-Unjoni inklużi fost l-oħrajn il-liġi sostantiva u proċedurali, l-użu tal-istrumenti ta’ kooperazzjoni ġudizzjarja fl-UE, il-każistika rilevanti tal-Qorti tal-Ġustizzja tal-Unjoni Ewropea u d-dritt komparattiv lingwistiku legali.
5. l-iżvilupp u l-manutenzjoni ta’ għodod tat-Teknoloġija tal-Informazzjoni u tal-Komunikazzjoni (ICT) biex jittejbu l-effiċjenza ta’ sistemi ġudizzjarji u l-kooperazzjoni tagħhom permezz ta’ teknoloġija tal-informazzjoni u tal-komunikazzjoni, inkluż l-interoperabbiltà tas-sistemi u l-applikazzjonijiet transfruntiera.
6. l-iżvilupp tal-kapaċità ta’ netwerks ewlenin fil-livell Ewropew u ta’ netwerks ġudizzjarji Ewropej, inklużi netwerks stabbiliti mil-liġi tal-Unjoni sabiex tiġi żgurata l-applikazzjoni effettiva u l-infurzar tal-liġi tal-Unjoni, biex jiġu promossi u żviluppati aktar l-għanijiet tal-politika u tal-liġi tal-Unjoni, tal-istrateġiji dwar il-programm, kif ukoll li jiġu appoġġati l-organizzazzjonijiet tas-soċjetà ċivili li huma attivi fl-oqsma koperti mill-Programm.
7. it-titjib tal-għarfien tal-programm u t-tixrid u t-trasferiment tar-riżultati tiegħu u t-trawwim ta’ sensibilizzazzjoni taċ-ċittadini, inkluż bl-istabbiliment u l-appoġġ ta’ programmi ta’ sostenn / netwerk nazzjonali ta’ kuntatt.

ANNESS II

**Indikaturi**

Il-Programm se jiġi mmonitorjat fuq il-bażi ta' sett ta' indikaturi maħsuba biex ikejlu safejn l-objettivi ġenerali u speċifiċi tal-Programm ikunu ntlaħqu u bil-għan li jiġu minimizzati l-piż u l-ispejjeż amministrattivi. Għal dan il-għan, se tinġabar *data* fir-rigward tas-sett ta' indikaturi ewlenin li ġejjin.

|  |
| --- |
| In-numru ta’ membri tal-ġudikatura u ta’ persunal ġudizzjarju li pparteċipaw f’attivitajiet ta’ taħriġ (inklużi skambji ta’ persunal, żjarat ta’ studju, workshops u seminars) iffinanzjati mill-Programm, inkluż permezz ta’ għotja operattiva tal-EJTN |
| In-numru ta’ skambji ta’ informazzjoni f’Sistema Ewropea ta’ Informazzjoni ta’ Rekords Kriminali (European Criminal Records Information System, ECRIS) |
| In-numru ta’ hits fuq il-portal tal-Ġustizzja elettronika / il-paġni li jindirizzaw il-ħtieġa għal informazzjoni dwar kawżi ċivili transfruntiera |
| L-għadd ta’ nies li ntlaħqu minn:  (i) it-tagħlim reċiproku u l-iskambju ta’ prattiki tajba;  (ii) sensibilizzazzjoni, attivitajiet ta’ informazzjoni u ta’ disseminazzjoni |

1. Dawn l-attivitajiet jinkludu, pereżempju, il-ġbir ta’ *data* u statistika; l-iżvilupp ta’ metodoloġiji komuni u, fejn xieraq, indikaturi jew punti ta’ riferiment; studji, riċerki, analiżi u stħarriġ; evalwazzjonijiet; valutazzjoni tal-impatt; l-elaborazzjoni u pubblikazzjoni ta’ gwidi, rapporti u materjal edukattiv. [↑](#footnote-ref-1)